internet vaartha 195 Views
డివిడెండ్లపరంగా రూ.58,883కోట్లు అంచనా
ముంబై : మార్కెట్లలో నీరసించిన ధోరణులు కనిపిస్తున్నప్పటికీ ఎంపిక చేసిన ప్రభుత్వరంగ సంస్థల్లో మాత్రం పెరుగుతున్నాయి. ఈ కంపెనీల్లో కొన్ని షేర్లు బైబాక్‌ చేయడం కూడా ఇందుకు కీలకంగా మారింది. బిఎస్‌ఇలో ప్రభుత్వరంగ సంస్థల షేర్లు 15శాతంవరకూ పెరిగాయి. ఎంఎంటిసి 15 శాతం పెరిగి 45రూపాయలుగా ఉంది. స్టేట్‌ ట్రేడింగ్‌ కార్పొరేషన్‌ ఆఫ్‌ ఇండియా 13శాతం వద్ద నిలిచి 104గ కొనసాగింది. హిందూస్థాన్‌ కాపర్‌ 12శాతం పెరిగి 53రూపాయలకు చేరింది. అలాగే ఐటిఐ కూడా తొమ్మిదిశాతంపెరిగి 30రూపాయల వద్ద నిలిచింది. డ్రెడ్జింగ్‌కార్పొరేషన్‌ ఆఫ్‌ ఇండియా 8శాతంపెరిగి 414వద్ద నిలిచింది. హెచ్‌ఎంటి ఐదు శాతం పెరిగి 43 రూపాయలుగా కొనసాగాయి. ప్రభుత్వరంగ సంస్థల్లో సాధారణంగా ఐదు నుంచి 15శాతం వరకూ పెరిగాయి. అయితే మొత్తంగా బిఎస్‌ఇ సెన్సెక్స్‌ మాత్రం 0.5శాతం క్షీణించింది. ఇక ఎన్‌ఎండిసి, మోయ్ వంటి సంస్థలు మంగళవారం షేర్ల బైబాక్‌ను ఆమోదించాయి. 25శాతం అధీకృత మూలధనస్థాయి వరకూ ఈ షేర్లను కొనుగోలుచేసుకునే అవకాశం ఉంది. టెండర్‌ ఆఫర్‌ ద్వారాప్రమోటర్లు, వాటాదారుల నుంచి బైబాక్‌చేసు కోవచ్చు. ప్రభుత్వరంగ కంపెనీలకు మూలధన వనరులపై స్పష్టమైన మార్గదర్శకాలు జారీచేసింది. డివిడెండ్లు, బైబాక్స్‌,బౌన్స్‌ కావడం వంటి విభాగాలపై ప్రభుత్వం దృష్టిసారించి స్పష్టమైన మార్గదర్శకాలు జారీచేసింది. పన్నేతర ఆదాయం, మూలధన రాబడులు పెంచుకునేందుకు దోహదం చేసుందని అంచనా. గత ఏప్రిల్‌ ఒకటవ తేదీ నుంచి అమలులోనికి వచ్చిన ఈ నిబంధనలు నికర లాభాల్లో 30శాతం వార్షిక డివిడెండ్‌గా ప్రకటించాలి. లేదా మొత్తం సంపదలో ఐదుశాతం డివిడెండ్‌ప్రకటించాల్సి ఉంటుంది. అలా కానిపక్షంలో ఎందుకుచేయలేదో కూడా వివరణ ఇచ్చుకోవాలి. మౌలికవనరుల పెంపుకోసం మూలధన వనరులను ఖర్చుచేయడం వంటి అంశాలపై కూడా నిర్దిష్ట మార్గదర్శకాలున్నాయి. 2వేల కోట్ల రూపాయల టర్నోవర్‌ ఉన్న కేంద్ర ప్రభుత్వరంగ సంస్థ, వెయ్యి కోట్లకు తక్కువ కాకుండా ఉన్న నగదు, బ్యాంకు బ్యాలెన్సులు ఉన్న సంస్థలు ఖచ్చితంగా షేర్లను బైబాక్‌ చేయాల్సి ఉంటుంది. ఒకవేల ఏదేని కంపెనీ డివిడెండ్‌ ప్రకటించడంనుంచి మినహాయింపులు ఉన్న పక్షంలో సంబంధిత మంత్రిత్వశాఖ కార్య దర్శికి నివేదిక ఇవ్వడంతోపాటు ఆర్ధికవ్యవహారాల శాఖకార్యదర్శి, పెట్టుబడులు ఉపసంహరణ, ప్రభుత్వ ఆస్తుల పర్యవేక్షణ సంస్థ(దీపమ్‌) వంటి వాటికి ప్రతి ఆర్ధిక సంవత్సరం రెండోత్రైమాసికం లోపు నివేదికలు అందచేయాలి. ఆర్ధిక సంవత్సరం ముగిసిన వెంటనే ప్రతికేంద్రప్రభుత్వరంగ సంస్థ కూడా షేర్ల బైబాక్‌కు నిర్దిష్టమైన కార్యాచరణ చేపట్టాల్సి ఉంటుంది. మొత్తంకేంద్ర ప్రభుత్వరంగ సంస్థలపరంగా గత ఏడాది బడ్జెట్‌లో 31,174.14 కోట్లు ఉంటాయని అంచనా వేస్తే సవరించిన అంచనాలు 44,365.33 కోట్లుగా ఉన్నాయి. అదే ఈ ఏడాది బడ్జెట్‌లో కేంద్ర ప్రభుత్వరంగ సంస్థల డివిడెండ్ల రూపంలో 53,883.05 కోట్ల రూపాయలు రాగలవన్న అంచనాలున్నాయి. మొత్తం పెట్టుబడుల ఉపసంహరణపరంగా గత ఏడాది లక్ష్యం 69,500 కోట్ల రూపాయలయితే సవరించిన అంచనాల్లో 25,312.60 కోట్లుగా మారింది. ఈ ఏడాది బడ్జెట్‌లో పెట్టుబడుల ఉపసంహరణ ద్వారా 56,500 కోట్లు లక్ష్యంగా ప్రకటించారు. ఇకపై వీటికి సంబంధించిన మార్గదర్శకాలను దీపమ్‌ విడుదలచేస్తుంది. 2016-17 ఆర్ధిక సంవత్సరంలో కేంద్ర ప్రభుత్వరంగ సంస్థలనుంచి 53,883 కోట్ల రూపాయలు డివిడెండ్‌ రూపంలో రాగలదని ప్రభుత్వం అంచనా వేస్తోంది. గత ఏడాది సవరించిన అంచనాలకంటే 20శాతం ఎక్కువగా ఉంది. మొత్తం పెట్టుబడుల ఉపసంహరణ 56,500 కోట్లు అయితే ఈ మొత్తంలో మైనార్టీ వాటా విక్రయం, బైబాక్‌ల ద్వారా 36వేల కోట్ల రూపాయలు ఉంటుందని అంచనా వేసింది. మిగిలిన మొత్తం వ్యూహాత్మక అమ్మకాలతో భర్తీచేసుకుంటుంది. ఎన్‌ఎండిసి, మోయిల్‌వంటి కేంద్ర ప్రభుత్వరంగ సంస్థలు షేర్ల బైబాక్‌ను ప్రకటించాయి. ఈ రెండింటినుంచి కూడా కేంద్రం 6500 కోట్లు రాగలవని అంచనా. కోల్‌ ఇండియానుంచి ఆరువేలు కోట్లు రాబట్టాలని చూస్తోంది.